Държавен вестник, бр. 94, 2013 г., стр. 79

БРОЙ  94	
Д Ъ Р Ж А В Е Н  В Е С Т Н И К 	
СТР.  79  
„Държавен вестник“ чрез подаване на заявление 
до съда, което трябва да съдържа: трите имена 
и адреса, телефон, факс и електронен адрес, ако 
има такъв – за българските граждани; трите име-
на и личния номер за чужденец и адреса, заявен 
в съответната администрация, телефон, факс и 
електронен адрес, ако има такъв; фирмата на 
търговеца или наименованието на юридическото 
лице, изписани и на български език, седалището 
и последния посочен в съответния регистър адрес 
на управление и електронния му адрес; номер на 
делото; акта, който се оспорва, и органа, който 
го е издал; изявление, че заинтересуваното лице 
желае да бъде конституирано в производството 
като ответник; подпис на заявителя. Към заявле-
нието се прилагат писмени доказателства, удос-
товеряващи качеството на заинтересувано лице 
на заявителя. Със заявлението е недопустимо да 
се правят искания за отмяна на индивидуалния 
административен акт, както и за присъединяване 
към подадени жалби в законоустановения срок.
8002
Административният съд – Смолян, на осно-
вание чл. 181, ал. 1 и 2 във връзка с чл. 191, ал. 1 
АПК е образувал адм.д. № 171/2013 г. въз основа 
на жалба от Мария Райчева Никова от с. Мом-
чиловци, община Смолян, и Иванка Христова 
Божилова от Смолян, с която се оспорва Реше-
ние № 397 от 6.06.2013 г. на Общинския съвет –  
гр. Смолян, взето на редовно заседание, проведено 
на 6.06.2013 г., протокол № 23, с което е изменено 
и допълнено Решение № 424 от 21.04.2010 г. на 
Общинския съвет – гр. Смолян, относно основни 
градски линии: Градска основна автобусна ли-
ния № 1 (Синдикат – КАТ – Каптажа), Градска 
основна автобусна линия № 2 (Влахово – Коста 
Аврамиков – Автогара Смолян), Градска основна 
автобусна линия № 3 (Петровица – Коста Авра-
миков – Автогара), Градска основна автобусна 
линия № 10 (Автогара Смолян – Устово – Мом-
чиловци), Градска основна автобусна линия 
№ 13 (Автогара Смолян – Бункера – Смилян) 
и междуселищни линии от общинската транс-
портна схема: 1. Смолян – Мугла – Смолян, 2. 
Брезе – Смолян, 3. Гела – Смолян, 4. Турян – Смо-
лян, 5. Чеплят – Бункера, 6. Вълчан – Бункера, 
7. Смолян – Арда – Смолян, 8. Устово – Левочево, 
9. Кутела – Устово, Кутела – Славейно, Куте-
ла – Върха, 10. Катраница – Устово, 11. Бунке-
ра – Смилян – Могилица – Черешово.
8003
Плевенският районен съд, ХІ граждански 
състав, уведомява Стивън Рей Шустер, живущ в 
САЩ, роден на 11.04.1981 г., гражданин на САЩ, 
без регистриран постоянен и настоящ адрес в Ре-
публика България, че срещу него е заведено гр.д. 
№ 5244/2013 г. по описа на ПРС, ХІ с-в, от Анета 
Емилова Пенчева-Шустер, по чл. 23, ал. 1 СК и 
в деловодството на съда на адрес: Плевен, ул. Д. 
Константинов 25, се намират исковата молба и 
приложенията, които може да получи в двусед-
мичен срок от обнародването на уведомлението в 
„Държавен вестник“. При неявяването на Стивън 
Рей Шустер или на упълномощено от него лице в 
двуседмичния срок съдът ще му назначи особен 
представител.
8000
Софийският районен съд, ІІІ гражданско отде-
ление, 81 състав, призовава Донг Фьонг Нгоуен, 
роден на 9.02.1964 г. във Виетнам, сега с неизвестен 
адрес в Република България, като ответник по 
гр. д. № 21440/2012 г., заведено от Зорка Любчова 
Николова от София, по чл. 49 СК за развод. От-
ветникът в едномесечен срок от обнародването 
в „Държавен вестник“ може да подаде писмен 
отговор по реда на чл. 131 ГПК, след като се 
запознае с исковата молба и приложенията към 
нея, които се намират в деловодството на съда. 
Ответникът да посочи съдебен адрес в страната, в 
противен случай делото ще се гледа при условията 
на чл. 48, ал. 2 ГПК.
7999
Районният съд – гр. Средец, призовава Джери 
Алмар Гелин, гражданин на Норвегия, с неизвес-
тен адрес, като ответник по гр. д. № 341/2013 г. 
по описа на съда, заведено от „Водоснабдяване 
и канализация“ – ЕАД, с ЕИК 812115210, със 
седалище и адрес на управление Бургас, ул. Ген. 
Владимир Вазов 3, да се яви в канцеларията на 
деловодството в двуседмичен срок от обнарод-
ването на съобщението в „Държавен вестник“, 
за да получи препис от исковата молба и при-
ложенията към нея. При неявяване книжата ще 
се смятат за редовно връчени и на ответника ще 
бъде назначен особен представител на основание 
чл. 48, ал. 2 ГПК.
8001
Търговищкият районен съд уведомява Осман 
Йозкан, гражданин на Република Турция, роден 
на 1.01.1971 г., че има качеството на ответник по 
гр.д. № 976/2013 г. по описа на ТРС, 6 състав, 
образувано по предявен от Мария Сандева Ива-
нова иск по чл. 127а СК. Указва на ответника, че 
в двуседмичен срок от обнародването в „Държа-
вен вестник“ следва да се яви в канцеларията на 
Търговищкия районен съд, за да получи книжата, 
както и да посочи адрес в Република България, 
на който да бъде призован за делото. 
7949
Софийският градски съд, І гражданско от-
деление, 11 състав, на основание чл. 28, ал. 2 
ЗОПДИППД уведомява, че има образувано гр. д. 
№ 17188/2012 г. въз основа на постъпило мотиви-
рано искане от Комисията за отнемане на неза-
конно придобито имущество срещу Киранджит 
Сингх Сидху с постоянен адрес: София, ул. Цар 
Шишман 5, вх. А, и същото е насрочено за пър-
во открито съдебно заседание на 29.01.2014 г. от 
14,30 ч. Определя едномесечен срок от датата на 
обнародването в „Държавен вестник“ на заин-
тересованите лица да предявят претенции върху 
имуществото, описано, както следва: 
От Киранджит Сингх Сидху:
– сумата в размер 350 778,12 лв., равняваща 
се на 227  778 щатски долара, представляваща 
вземане на Киранджит Сингх Сидху от „Бел Тел 
Телефонен завод“ – ЕАД, съгласно договор за 
заем от 1.08.2005 г.;
– сумата в размер 760 600,77 лв., равняваща 
се на 388 889 евро, представляваща вземане на 
Киранджит Сингх Сидху от „Бел Тел Телефо-
нен завод“ – ЕАД, съгласно договор за заем от 
9.07.2007 г.
7958